Candhi Gana
Candhi Gana utawa uga diarani Candhi Asu utawa Candhi Wetan iku candhi Buddha kang manggon ing Dukuh Bener, Desa Bugisan, Kecamatan Prambanan, Kabupaten Klathen. Candhi Gana posisine ana ing wetane Candhi Sewu, udakara 300 meter. Diarani Candhi Gana amarga ana relief Dewa Gana (dewa alit sing nyangga donya). Candhi Gana namung candhi tunggal utawa ora duwe perwara. Candhine madep kulon (arah Candhi Sewu). Ana 5 reca Dewa Kubera katemokakake ing Candhi iki. Miturut Ijzerman, Candhi Gana dibangun kanggo muja Dewa Kubera. Candhi Gana durung dipugar.

Rujukan 
 Veronique Myriam Yvonne Degroot, Candi Space and Spatial Organization: A Study on the Distribution, Orientation and Spatial Organization of Central Javanese Temple Remains (Leiden:  Universiteit Leiden, 2009), hlm. 190-191. 
 Priyadi Kardono et al., Atlas Budaya Indonesia. Meneropong Candi dari Aspek Geospasial (Bogor: Badan Informasi Geospasial, 2015), hlm. 66 

Candhi ing Jawa Tengah